REGLAMENT DE RÈGIM INTERN DE LA COMISSIÓ D'ESTUDIS I FORMACIÓ DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/3267)
  + [Valencià](/va/acuerdo/3267)






Selector de idioma

Leer

* [Español](/es/acuerdo/3267)
* [Valencià](/va/acuerdo/3267)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT DE RÈGIM INTERN DE LA COMISSIÓ D'ESTUDIS I FORMACIÓ DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
==================================================================================================================================================

Secretaria General

Butlletí Oficial Universitat d'Alacant





REGLAMENT DE RÈGIM INTERN DE LA COMISSIÓ D'ESTUDIS I FORMACIÓ DE LA UNIVERSITAT D'ALACANT

Data d'aprovació
:   29/06/2015

Data de publicació
:   02/07/2015

Òrgan competent
:   Consell de Govern

Secció
:   DISPOSICIONS GENERALS

* [Anàlisi](#analisis)

* [Ver acuerdo en formato **PDF**](/pdf.asp?pdf=3267.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/3267)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/3267)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT DE RÈGIM INTERN DE LA COMISSIÓ D'ESTUDIS I FORMACIÓ DE LA UNIVERSITAT D'ALACANT&url=https://www.boua.ua.es/va/acuerdo/3267)

**Títol:** REGLAMENT DE RÈGIM INTERN DE LA COMISSIÓ D'ESTUDIS I FORMACIÓ DE LA UNIVERSITAT D'ALACANT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dilluns, 29 de juny de 2015

EL CONSELL DE GOVERN DE LA UNIVERSITAT D'ALACANT, EN LA SEUA SESSIÓ ORDINÀRIA DEL DIA 29 DE JUNY DE 2015, VA APROVAR PER UNANIMITAT, EL REGLAMENT DE RÈGIM INTERN DE LA COMISSIÓ D’ESTUDIS I FORMACIÓ DE LA UNIVERSITAT D’ALACANT

REGLAMENT DE RÈGIM INTERN DE LA COMISSIÓ D’ESTUDIS I FORMACIÓ DE LA UNIVERSITAT D’ALACANT

PREÀMBUL

Mitjançant aquest reglament es regula l’organització i el funcionament de la comissió permanent de suport al Consell de Govern de la Universitat d’Alacant en l’àmbit dels estudis i els ensenyaments impartits, d’acord amb el que estableix l’article 37 de l’Estatut de la Universitat d’Alacant aprovat pel Consell de la General itat Valenciana de 3 de febrer de 2012 (Decret 25/2012) i l’article 11 del Reglament del Consell de Govern.

CAPITOL I. NATURALESA, COMPETÈNCIES I COMPOSICIÓ DE LA COMISSIÓ D’ESTUDIS I FORMACIÓ

Article 1. Naturalesa

La Comissió d’Estudis i Formació és un òrgan col·legiat permanent de suport al Consell de Govern, per a l’assessorament i l’informe previ en l’àmbit dels estudis i els ensenyaments impartits.

Article 2. Competències

Corresponen a la Comissió d’Estudis i Formació les competències següents:

a) Informar, amb caràcter previ a l’elevació d’aquestes a Consell de Govern, de les propostes de normativa que regulen els ensenyaments conduents a l’obtenció de títols oficials de grau i màster, títols propis de postgrau i ensenyaments al llarg de tota la vida.

b) Informar, amb caràcter previ a l’elevació d’aquestes a Consell de Govern, de les propostes d’implantació, modificació i supressió de títols oficials, títols propis de postgrau i especialització, i ensenyaments de formació al llarg de tota la vida.

c) Informar, amb caràcter previ a l’elevació d’aquests a Consell de Govern, dels criteris del sistema de garantia intern de la qualitat dels títols oficials, títols propis de postgrau i especialització, i ensenyaments al llarg de la vida.

d) Informar, amb caràcter previ a l’elevació d’aquests a Consell de Govern, dels criteris i el sistema per a avaluar l’activitat docent del professorat.

e) Informar, amb caràcter previ a l’elevació d’aquesta a Consell de Govern, de la proposta de normativa de premis extraordinaris dels estudis oficials de grau i màster universitari.

f) Informar, amb caràcter previ a l’elevació d’aquest a Consell de Govern, del pla de formació del PDI i del PAS.

g) Qualsevol altra que siga atribuïda pel Consell de Govern o l’Estatut de la Universitat d’Alacant.

Article 3. Composició

La Comissió d’Estudis i Formació estarà constituïda per:

a) La vicerectora o vicerector amb competències en estudis, formació i qualitat, que la presidirà.

b) La secretària o secretari del Centre de Formació Contínua, que actuarà de secretària o secretari de la Comissió .

c) La o el gerent.

d) Les directores o directors de Secretariat amb competències en estudis i qualitat.

e) Les deganes o directores i els degans o directors de facultats i escoles.

f) Una o un representant de les directores o directors de departament per facultat o escola.

g) Una o un representant de les directores i directors dels instituts universitaris d’investigació.

h) Les directores o directors de les escoles de doctorat.

i) La directora o director del Centre de Formació Contínua.

j) La directora o director de la Universitat Permanent.

k) La directora o director de l’Institut de Ciències de l’Educació.

l) La directora o director de l’Àrea de Recursos Humans.

m) La directora o director del Servei de Gestió Acadèmica.

n) Un membre del Consell Social que no pertanya a la comunitat universitària a proposta d’aquest òrgan col·legiat.

o) Una o un representant del col·lectiu de professorat doctor amb vinculació permanent, triat per integrants d’aquest col·lectiu en el Claustre Universitari i entre aquests.

p) Una o un representant del col·lectiu de personal d’administració i serveis, triat per integrants d’aquest col·lectiu en el Claustre Universitari i entre aquests.

q) Una o un representant del col·lectiu d’estudiants, triat per integrants d’aquest col·lectiu en el Claustre Universitari i entre aquests.

r) La presidenta o president de la Junta de Personal Docent i Investigador.

s) La presidenta o president del Comitè d’empresa.

t) La presidenta o president de la Junta de Personal d’Administració i Serveis.

Article 4. De l’elecció de representants en la Comissió d’Estudis i Formació

1. L’elecció de representants del Claustre Universitari en la Comissió d’Estudis i Formació es farà d’acord amb el que estableix l’article 35 del Reglament de règim intern del Claustre Universitari.

2. El cessament com a representant del Claustre Universitari en la Comissió d’Estudis i Formació es produirà per nova elecció, per petició pròpia o per la pèrdua de la condició de claustral pel col·lectiu al que es representa. En aquests dos últims casos, la baixa serà coberta mitjançant l’elecció corresponent en una sessió del Claustre Universitari.

3. L’elecció de representants de les directores o directors de departaments es realitzarà mitjançant votació personal i secreta pels qui ocupen aquests càrrecs, i entre aquests, en una reunió que a aquest efecte convocarà la degana o directora i el degà o director de la facultat o escola corresponent.

4. El cessament com a representant de les directores o directors de departaments es produirà per nova elecció, per petició pròpia o per la pèrdua de la condició de directora o director de departament. En aquests dos últims casos, la baixa serà coberta mitjançant l’elecció corresponent en una reunió que a aquest efecte convocarà la degana o directora i el degà o director de la facultat o escola corresponent.

5. L’elecció del representant de les directores o directors d’instituts universitaris d’investigació es farà mitjançant votació personal i secreta pels qui ocupen aquests càrrecs, i entre aquests, en una reunió que a aquest efecte convocarà la vicerectora o vicerector amb competències en recerca.

6. El cessament com a representant de les directores o directors d’instituts universitaris d’investigació es produirà per nova elecció, per petició pròpia o per la pèrdua de la condició de directora o director d’institut universitari. En aquests dos últims casos, la baixa serà coberta mitjançant l’elecció corresponent en una reunió que a aquest efecte convocarà la Vicerectora o Vicerector amb competències en Recerca.

7. El cessament del membre del Consell Social en la Comissió d’Estudis i Formació es produirà per nova designació, per petició pròpia o per pèrdua de la condició de membre del Consell Social. En aquests dos últims casos, la baixa serà coberta mitjançant la proposta que faça aquest òrgan col·legiat.

Article 5. De les absències o vacants

1. En els casos d’absència, vacant o malaltia de la vicerectora o vicerector amb competències en estudis presidirà la reunió la directora o director de secretariat amb competències en estudis o en qualitat.

2. En els casos d’absència, vacant o malaltia de la secretària o secretari farà les seues funcions la persona que designe la presidència entre els integrants de la Comissió d’Estudis i Formació.

3. En els casos d’absència, vacant o malaltia de la o del gerent farà les seues funcions la vicegerent o el vicegerent, si n’hi haguera.

4. En els casos d’absència, vacant o malaltia i, en general , quan concórrega alguna causa justificada d’una degana o degà o d’una directora o director d’escola, serà substituït amb caràcter general per la vicedegana o vicedegà o subdirectora o subdirector designat per aquella o aquell.

5. En els casos d’absència, vacant o malaltia i, en general , quan concórrega alguna causa justificada, de la presidenta o president de la Junta de Personal Docent i Investigador, serà substituït o substituïda amb caràcter general per la secretària o secretari de la Junta de Personal Docent i Investigador.

6. En els casos d’absència, vacant o malaltia i, en general , quan concórrega alguna causa justificada, de la presidenta o president del Comitè d’Empresa, serà substituït amb caràcter general per la secretària o secretari del Comitè d’Empresa.

7. En els cas d’absència o malaltia i, en general , quan concórrega alguna causa justificada, de qualsevol altre membre de la Comissió d’Estudis i Formació, aquest podrà delegar el seu dret en un altre membre de la Comissió .

CAPITOL II. DEL FUNCIONAMENT DE LA COMISSIÓ D’ESTUDIS I FORMACIÓ

Article 6. De la convocatòria de la Comissió d’Estudis i Formació

1. La convocatòria de la Comissió d’Estudis i Formació és competència de la vicerectora o vicerector amb competències en estudis.

2. Es convocarà almenys una sessió ordinària per curs acadèmic. Igualment, podran ser convocades totes les sessions extraordinàries que siguen necessàries a proposta de la presidenta o president, a iniciativa pròpia o quan ho sol·liciten almenys una cinquena part dels membres.

3. L’ordre del dia serà fixat per la presidència, i inclourà obligatòriament els punts proposats per un mínim del deu per cent dels integrants, sempre que l’objectiu d’aquests siga competència de la Comissió d’Estudis i Formació i les propostes s’hagen formulat amb prou antelació.

4. La convocatòria es notificarà per la secretària o secretari que assegurarà la recepció per part dels integrants amb una antelació mínima de quaranta-vuit hores, excepte en els casos d’urgència.

5. La convocatòria haurà de contenir l’ordre del dia de la sessió, i la informació sobre els temes que seran objecte d’aquesta estarà a la disposició de les integrants i els integrants de la comissió en igual termini. Sobre aquesta informació haurà de guardar-se la discreció o confidencialitat degudes, segons preveja la normativa d’aplicació.

6. La presidència podrà proposar a la Comissió d’Estudis i Formació un canvi en l’ordre de discussió dels punts inclosos en l’ordre del dia. Així mateix, podrà decidir la retirada de qualsevol punt.

7. La inclusió d’un nou punt de l’ordre del dia una vegada iniciada la sessió requerirà la presència de la totalitat de membres de la Comissió d’Estudis i Formació i la declaració de la urgència del punt pel vot favorable de la majoria absoluta.

Article 7. De la constitució del Comissió d’Estudis i Formació

1. El quòrum per a la vàlida constitució del Comissió d’Estudis i Formació a l’efecte de celebració de sessions, deliberacions i presa d’acords requerirà la presència de la presidenta o president i la secretària o secretari o, si escau, de qui els substituïsquen, i de la meitat almenys de la resta de membres, en primera convocatòria.

2. Si no hi haguera quòrum, la Comissió d’Estudis i Formació es constituirà en segona convocatòria mitja hora després de l’assenyalada per a la primera. A l’efecte de l’apartat anterior, hi haurà prou amb la presència de la presidenta o president i la secretària o secretari, o de qui els substituïsquen, i l’assistència de la tercera part de membres.

3. Qualsevol membre de la Comissió d’Estudis i Formació podrà delegar el seu dret en un altre integrant d’aquesta. La delegació haurà de constar per escrit i notificar-se a la presidenta o president de la Comissió o en el moment de la constitució de la sessió. A l’efecte d’establir el quòrum per a la vàlida constitució de la Comissió , es considerarà present qui hi haja exercit la delegació.

4. A les sessions de la Comissió d’Estudis i Formació només podran assistir els membres respectius i les persones a qui expressament convide la presidència. Els assistents convidats no tindran dret a vot.

Article 8. De les actes de la Comissió

1. La secretària o secretari alçarà una acta de cada sessió que contindrà, com a mínim, la relació d’assistents i les delegacions de vot, l’ordre del dia de la reunió, les circumstàncies del lloc i temps en què s’ha celebrat, els punts principals de les deliberacions, com també el contingut dels acords i la forma en què es van adoptar.

2. Les actes seran signades per la secretària o secretari amb el vistiplau de la presidència i s’aprovaran en la mateixa sessió, d’estar previst en l’ordre del dia, o en la següent.

3. La secretària o secretari podrà expedir certificació dels acords adoptats, sense perjudici de l’aprovació ulterior de l’acta, i farà constar expressament aquesta circumstància.

4. Els membres de la Comissió d’Estudis i Formació podran fer constar en l’acta el seu vot contrari a l’acord adoptat, l’abstenció si escau o el sentit del vot favorable, i els motius que el justifiquen. Podran així mateix sol·licitar la transcripció íntegra de la seua intervenció o proposta, sempre que s’aporte en l’acte, o en el termini que assenyale la presidència, el text que es corresponga fidelment amb aquesta, i així es farà constar en l’acta o s’hi afegirà còpia.

5. Els qui discrepen de l’acord adoptat podran formular vot particular per escrit en el termini de quaranta-vuit hores, que serà incorporat al text aprovat.

6. La custòdia de les actes de la Comissió d’Estudis i Formació competeix al vicerectorat amb competències en estudis i formació, qui, d’acord amb la legislació vigent, donarà publicitat dels acords i les propostes, permetrà la consulta d’aquestes als membres de la comissió , i n’expedirà les certificacions dels acords sempre que li siguen recaptades pels qui acrediten la titularitat d’un interès legítim.

Article 9. Del desenvolupament de les sessions

1. La presidència dirigirà i ordenarà els debats d’acord amb l’ordre del dia, i podrà fixar el nombre i la durada de les intervencions. Transcorregut el temps concedit per a cada intervenció, la presidència, després de convidar a concloure aquesta per dues vegades, podrà retirar l’ús de la paraula a l’intervinent.

2. Tots els membres de la Comissió d’Estudis i Formació tenen dret a l’ús de la paraula, i no podran ser interromputs mentre estan en l’ús d’aquesta, excepte per la presidència, per a reclamar-los a l’ordre, o per a advertir-los de l’expiració del temps concedit. Si ho creu procedent, la presidència podrà concedir torns de resposta per al·lusions.

3. En cas de perllongar-se la sessió excessivament, la presidència podrà optar per interrompre-la o suspendre-la. Si opta per la interrupció, haurà de fixar en el mateix acte el dia i hora en què es reprendrà la sessió, fet que haurà de produir-se necessàriament dins dels dos dies hàbils següents, i caldrà que tots els membres es donen per notificats. En cas de suspensió, necessàriament haurà d’incloure’s en l’ordre del dia de la pròxima sessió que es convoque els punts que hi haguera quedat pendents de tractar.

4. Tant en cas d’interrupció com de suspensió de la sessió seran vàlids tots els acords adoptats fins a aqueix moment.

Article 10. Adopció d’acords i propostes

1. Les decisions de la Comissió d’Estudis i Formació es faran en acords.

2. Correspon a la presidència l’elevació a Consell de Govern dels acords als efectes oportuns.

3. Els acords seran adoptats per la majoria simple d’assistents a la sessió, excepte aquells casos en què l’Estatut preveja una altra majoria. El vot de la presidència serà diriment en el supòsit d’empat.

4. Les votacions es faran a mà alçada. No obstant això, la votació serà secreta quan es tracte d’elecció de persones o quan així ho sol·liciten, almenys, una cinquena part dels assistents.

5. A l’efecte d’establir les majories per a l’adopció d’acords, s’atorgarà eficàcia al vot que l’integrant delegat emeta en representació de qui haja exercicit la delegació.

6. En cap cas, serà admissible la delegació de vot quan es tracte d’elecció de persones.

7. Únicament podran abstenir-se en les votacions les integrants i els integrants de la Comissió d’Estudis i Formació en representació dels diferents col·lectius de la comunitat universitària, triats per integrants de cada col·lectiu, i entre aquests, en el Claustre Universitari, el membre del Consell Social, la presidenta o president de la Junta de Personal Docent i Investigador i la presidenta o president del Comitè d’empresa.

8. Els qui voten en contra o s’abstinguen quedaran exempts de la responsabilitat que, si escau, puga derivar-se dels acords.

CAPÍTOL III. DE LA COMISSIÓ PERMANENT I SUBCOMISSIONS

Article 11. Comissió Permanent

La Comissió d’Estudis i Formació podrà delegar en una Comissió Permanent alguna de les competències d’aquesta. La composició, competències delegades i funcionament d’aquesta Comissió Permanent es determinarà pel Consell de Govern a proposta de la Comissió d’Estudis i Formació.

Article 12. De les subcomissions

1. La Comissió d’Estudis i Formació podrà recaptar per a l’exercici de les seues funcions l’assessorament o l’informe previ de subcomissions.

2. La denominació, composició, competències i funcionament d’aquestes subcomissions es determinarà per la Comissió d’Estudis i Formació.

CAPÍTOL IV. DE LA MODIFICACIÓ DEL REGLAMENT DE RÈGIM INTERN DE LA COMISSIÓ D’ESTUDIS I FORMACIÓ

Article 13. Proposta de modificació

Podrà proposar la modificació d’aquest Reglament, la Rectora o Rector, un mínim d’una quarta part dels membres del Consell de Govern o un acord de la Comissió d’Estudis i Formació.

Article 14. Tramitació

1. La proposta de modificació serà tramesa per Secretaria General i requerirà la presentació de la nova redacció, i també la seua fonamentació.

2. La proposta de modificació es remetrà per la Secretària o Secretari General als membres del Consell de Govern, i inclourà el termini per a la presentació de les esmenes que s’estimen oportunes.

3. Les esmenes rebudes dins del termini establit es remetran als membres del Comissió d’Estudis i Formació juntament amb la corresponent convocatòria del Consell de Govern en què serà votada la proposta de modificació del Reglament.

Article 15. Aprovació

L’aprovació de la modificació d’aquest Reglament requereix la meitat més un dels vots vàlidament emesos.

DISPOSICIÓ DEROGATÒRIA

L’entrada en vigor d’aquesta normativa suposarà la derogació de totes les disposicions de la Universitat d’Alacant que contradiguen en tot o en part el que es disposa en aquesta, i. expressament, el reglament de la Comissió d’Estudis de Postgrau aprovat pel Consell de Govern de 30 de juny de 2005.

DISPOSICIÓ FINAL PRIMERA. Desaparició de la Comissió d’Estudis de Postgrau (CEP) i de la Comissió de Cursos Especials i Crèdits de Lliure Configuració (CECLEC)

D’acord amb el que estableix la disposició transitòria de la normativa de la Universitat sobre ensenyaments propis, aprovada per acord del Consell de Govern de 14 d’abril de 2014, desapareix la Comissió d’Estudis de Postgrau (CEP) i la Comissió de Cursos Especials i Crèdits de Lliure Configuració (CECLEC)

DISPOSICIÓ FINAL SEGONA. Entrada en vigor

Una vegada aprovat pel Consell de Govern, aquest Reglament entrarà en vigor l’endemà de la seua publicació en el Butlletí Oficial de la Universitat d’Alacant.

Anàlisi
-------

:   **Derogat per:**

    * [Detalle
       REGLAMENT DE RÈGIM INTERN DE LA COMISSIÓ D'ESTUDIS I FORMACIÓ DE LA UNIVERSITAT D'ALACANT](/va/acuerdo/3333)
      31/07/2015





[Carretera Sant Vicent del Raspeig s/n  
03086 Sant Vicent del Raspeig - Alacant  
 Tel. 95 567 8092 - Fax 25 223 0356](https://www.google.es/maps/@25.752850,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12056&trk=tyah&trkInfo=tarId%5M8097232222875%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)